open-index/open-wikipedia-markdown huggingface dataset:
Helena Kangasharju

**Marja Helena Kangasharju** (o.s. *Komppa;* 21. heinäkuuta 1945 Hirvensalmi – 9. elokuuta 2016 Helsinki) oli suomalainen suomen kielen ja viestinnän professori.

Kangasharju syntyi maanviljelijä Väinö Kompan ja Hanna Lahtisen perheeseen. Hänen puolisonsa 1966–1988 oli Matti Kangasharju. Helena Kangasharju tuli ylioppilaaksi Mikkelin tyttölyseosta 1964 ja valmistui Helsingin kauppakorkeakoulusta kirjeenvaihtajaksi 1968 ja kauppatieteen kandidaatiksi 1977 ja Helsingin yliopistosta filosofian lisensiaatiksi 1991. Hän väitteli siellä filosofian tohtoriksi 1998. 

Kangasharju oli Imatran Voima -yhtiön ulkomaankirjeenvaihtaja 1968–1971 ja Helsingin kauppakorkeakolussa assistentti ja tuntiopettaja 1974–1980, lehtori 1981–2000, vs. apulaisprofessori 1986–1993 ja suomen kielen ja viestinnän professori vuodesta 1998 vuoteen 2009, ensin määräaikaisena. Hän oli myös vs. lehtori Hankenilla 1979–1980, projektitutkija Jyväskylän yliopistossa 1980–1981 ja Suomen Akatemian tutkimusprojektin johtaja 2000–2003. Vieraileva tutkija Tukholman yliopistossa Kangasharju oli 1988 ja 1990–1991 ja vs. lehtori Uppsalan yliopistossa 1993–1996. Kangasharjulla oli lisäksi useita asiantuntija- ja luottamustehtäviä.

## Lähteet
Kangasharju

**Kangasharju** on suomalainen sukunimi, joka on muun muassa seuraavilla henkilöillä:

* Aki Kangasharju (s. 1969), taloustieteilijä, Etlan toimitusjohtaja
* Elsi Kangasharju (s. 1999), salibandymaalivahti
* Helena Kangasharju (o.s. *Komppa*, 1945–2016), kieliteiteilijä, professori
* Iina Kangasharju (s. 1999), laulaja

## Fiktiossa
* Tuija Kangasharju, pappi *Kotikatu*-televisiosarjassa
Jajce

**Jajce** on kaupunki Bosnia ja Hertsegovinan keskiosassa. Se tunnettiin esimerkiksi keskiaikaisen Bosnian kuningaskunnan keskuksena. Vuonna 2013 sen asukasluku oli 27&nbsp;258.

## Maantiede

Jajce sijaitsee Bosnia ja Hertsegovinan keskiosassa noin 150 kilometriä Sarajevosta luoteeseen. Alue on Bosnia-Hertsegovinan federaation Keski-Bosnian kantonia. Banja Luka eli Serbitasavallan pääkaupunki sijaitsee noin 47 kilometriä Jajcesta pohjoiseen. Läheltä virtaa Plivajoki, joka tunnetaan myös putouksistaan sen laskiessa Vrbasjokeen. 

## Historia

Nykyisen Jajcen alueella on ollut asutusta jo pitkään. Kaupungista löydetty Jajcen mithratherium oli todennäköisesti 300-luvun jaa. alkupuolelta peräisin oleva mithralainen palvontapaikka. Sen jäänteet on suojeltu.

Nykyinen kaupunki sai alkunsa keskiajalla. Bosnialainen aatelinen Hrvoje Vukčić Hrvatinić teki siitä tukikohtansa 1300-luvun lopulla ja myöhemmin siitä tuli Bosnian kuninkaiden keskus. Bosnian viimeinen kuningas Stjepan Tomašević kruunattiin Jajcessa vuonna 1461. Vuonna 1463 kaupunkiin hyökkäsivät osmanit. Bosnian viimeinen kuningas teloitettiin, mutta unkarilaisten onnistui vallata kaupunki osmaneilta vielä samana vuonna. Unkarilaiset vahvistivat kaupungin linnoituksia. Jajce oli vielä useita vuosia osmanien vastaisen sodan tärkeä tukikohta, mutta osmanit valtasivat sen jälleen joulukuussa 1527. Osmanit pitivät kaupunkia hallussaan seuraavat 350 vuotta ja he rakennuttivat esimerkiksi kaupungin myöhemmin tunnetuksi tulleet Plivajoen puiset vesimyllyt.

Jajcesta tuli osa Jugoslavian kuningaskuntaa ensimmäisen maailmansodan jälkeen. Toisessa maailmansodassa kaupungissa oli Jugoslavian partisaanien toimintaa. Partisaanien sodanaiakisen parlamentin toinen kokous pidettiin Jajcessa 29. marraskuuta 1943. Kokouksessa julistettiin perustetuksi "uusi" Jugoslavian valtio. Julistus toimi pohjana maailmansodan jälkeiselle Jugoslavialle.

Jugoslavian hajoamissotien ja Bosnian sodan alettua kaupunkia pitivät hallussaan bosniakit ja kroaatit, mutta se joutui Bosnian serbijoukkojen tulittamaksi. Lokakuussa 1992 serbijoukkojen onnistui vallata Jajce. Kroaatijoukkojen onnistui vallata se takaisin offensiivissa elo-syyskuussa 1995. Sodan jälkeen kaupungista tuli osa kroaatien ja bosniakkien Bosnia-Hertsegovinan federaatiota, joka on toinen Bosnia ja Hertsegovinan valtion muodostavista entiteeteistä.

## Väestö
Bosnia ja Hertsegovinan vuoden 2013 väestönlaskennan mukaan Jajcen asukasluku oli 27&nbsp;258. Heistä bosniakkeja oli 6&nbsp;679, kroaateja 6&nbsp;491, serbejä 210 ja muita 414.

Vuoden 1991 laskennassa Jajcessa asui 44&nbsp;903 henkilöä. Heistä 38,8&nbsp;% oli bosniakkeja, 35,1&nbsp;% kroaateja, 19,3&nbsp;% serbejä ja 6,8&nbsp;% muita.

## Lähteet
Taas kukkii pellava

**Taas kukkii pellava** on Annariitta Minkkisen studioalbumi, joka julkaistiin vuonna 1980.

## Kappaleet

Sovitukset ja orkesterinjohto: Rauno Lehtinen

## Orkesteri

* Pentti Lasanen - huilu, klarinetti
* Unto Haapa-aho - klarinetti
* Rauno Lehtinen - viulu, alttoviulu, tenorisaksofoni, mandoliini, kosketinsoittimet, lyömäsoittimet
* Heikki Laurila - akustinen kitara
* Kaarlo Lae - akustinen ja sähkökitara
* Martti Metsäketo - sähköbasso
* Kalevi Nyqvist - harmonikka
* Nappi Ikonen - lyömäsoittimet

## Tuotanto
Kalevi Immonen ja Ilpo Saunio - tuottajat

## Lähteet
Lp-levyn KK-F 2 kansitekstit
Varjonmanaaja

**Varjonmanaaja** () on G. P. Taylorin fantasiaromaani vuodelta 2002.

Romaani sijoittuu 1700-luvun Englantiin, Whitbyn seudulle North Yorkshiressä. Tarinassa häikäilemätön kirkkoherra Obadja Niskuri () on velho joka palvelee paholaista, Pyratheonia, ja haluaa alistaa koko universumin valtaansa. Hänellä on vastassaan ainoastaan ystävykset Kate ja Thomas – ja salaperäinen Rafa. Romaani on kristillinen allegoria, jota on tyyliltään verrattu joskus Harry Potteriin tai Taruun sormusten herrasta. Tarina käsittelee hyvän ja pahan taistelun lisäksi muun muassa vallanhimoa, historiaa, kansanperinnettä ja salakuljetusta. Teos on  Taylorin ensimmäinen ja se julkaistiin alunperin omakustanteena, mutta siitä tuli nopeasti maailmanmenestys, joka sai jatko-osia.

## Suomennos
**Varjonmanaaja*. Suomentanut Mari Vilkanen. Päivä; Fontana Media 2004   

## Lähteet
Maclas

**Maclas** on kunta Keski-Ranskassa Loirein departementissa Auvergne-Rhône-Alpesin alueella. Se sijaitsee noin 45 kilometriä Saint-Étiennen kaupungista itään.

Maclas mainitaan ensimmäisen kerran kirjallisesti kartulaarissa vuonna 994. Maclasin paronikunta muodostettiin vuonna 1632, jolloin se irroitettiin Mallevalin paronikunnasta.
Kunnan keskustassa oleva Saint Clairin ja Saint Héandin kirkko on rakennettu uudelleen 1800-luvun loppupuolella.

## Lähteet

## Aiheesta muualla
Joséphine Ouédraogo

**Joséphine Ouédraogo** (s. 22. joulukuuta 1949 Koudougou) on burkinalainen sosiologi, poliitikko ja diplomaatti.  Hän on toiminut ministerinä Burkina Fasossa kahdesti: ensin perhe- ja solidaarisuusministerinä vallankumouksellisena aikana (syyskyysta 1983 lokakuulle 1987) ja oikeusministerinä 23. marraskuuta 2014 lähtien tammikuuhun 2016 asti. Hänen ensimmäinen ministerikautensa päättyi Burkina Fasossa tapahtuneeseen vallankaappaukseen 15. lokakuuta 1987, jossa silloinen presidentti Thomas Sankara ja osa Ouédraogon työtoverista surmattiin. Ouédraogo toimi maansa  YK:n FAO-ohjelman suurlähettiläänä Italiassa vuonna 2016. 

Ouédraogo opiskeli kandidaatitutkinnon Ranskassa Pariisin yliopistossa (Institut de la Tour – Université Paris XVI, 1968) ja sai yliopistodiplomin sosiaalipalvelun aihepiiristä (Montrouge, Ranska, 1971). Sosiologiksi hän valmistui vuonna 1974 (René Descartes -yliopisto eli Université Paris V, Pariisi).

## Lähteet
Royal Run

**Royal Run** on juoksutapahtuma, joka järjestetään vuosittain useissa tanskalaisissa kaupungeissa, muun muassa Kööpenhaminassa. Tapahtuma järjestettiin ensimmäisen kerran 21. toukokuuta 2018 silloisen kruununprinssi Frederikin 50-vuotissyntymäpäivän kunniaksi 26. toukokuuta.

Royal Run järjestää Tanskan urheiluliitto, Tanskan voimistelu- ja urheiluliitto ja Tanskan yleisurheiluliitto yhteistyössä kuningashuoneen kanssa. Ensimmäisenä vuonna juoksuun osallistui yhteensä 70 938 juoksijaa viidessä kaupungissa, ja vuonna 2024 osallistujamäärä oli jo 95 330. Vuonna 2020 juoksu peruutettiin koronapandemian vuoksi.

Royal Runin matkat ovat maili (1,609 km), 5 km ja 10 km, ja niihin voi osallistua sekä kävellen että juosten. Kuningas Frederik on ollut mukana joka vuosi. Vuonna 2019 hän joutui kuitenkin pyöräilemään selkävamman vuoksi. Myös kuningatar Mary ja pariskunnan neljä lasta ovat osallistuneet Royal Runiin useita kertoja.

## Lähteet

## Aiheesta muualla
* Tapahtuman verkkosivusto
Gustaf Efraim Ramberg

**Gustaf Efraim Ramberg** (6. kesäkuuta 1850 Ii – 12. marraskuuta 1925 Pori) oli suomalainen Porissa vaikuttanut tukkukauppias ja kunnallisneuvos.

Ramberg meni kauppa-alalle muutettuaan 13-vuotiaana vuonna 1863 Poriin ja hän työskenteli kauppa-apulaisena eri liikkeissä, ensin O. M. Koskellin liikkeessä ja myöhemmin  W. Rosenlew & Co:n sekatavarakaupassa. Hän sai kauppa- ja porvarinoikeudet vuonna 1873. Vuonna 1877 Ramberg oli mukana perustamassa toiminimeä Björkrot, Ramberg ja Hindström, joka otti haltuunsa W. Rosenlew & Co:n siirtomaatavarakaupan. Liike siirtyi Rambergin yksinomistamaksi 1883 ja hän harjoitti sitten laajaa siirtomaa-, rauta-, vilja-, nahka- ja puutavarakauppaa sekä tukkukauppiaana että vähittäiskauppiaana. Rambergin liike harjoitti myös laajaa viljantuontia ulkomailta. Rambergin liike muodostettiin vuonna 1919 osakeyhtiöksi *G. E. Ramberg Oy* Rambergin jatkaessa yhtiön toimitusjohtajana. Rambergin liike toimi Porissa Aleksanterin- ja Antinkatujen kulmassa ja sillä oli sivukonttori Tampereella. Liikkeellä oli myös oma mylly ja se harjoitti laajaa viljantuontia ulkomailta. Henkilökuntaa oli 41 vuonna 1925.

Ramberg oli yksi Porin Puuvillateollisuus Oy:n perustajista ja kuului sen johtokuntaan liikkeen perustamisesta alkaen. Hän kuului Vaasan sokeritehtaan johtohenkilöihin ja oli johtokunnan jäsenenä useissa muissakin huomattavissa teollisuuslaitoksissa. Vuonna 1918 Ramberg osti W. Rosenlew & C:o Ab:n kanssa Äetsän tehtaat, mutta hän myi sittemmin osuutensa Rosenlew-yhtiöile. Pohjoismaiden Osakepankin Porin konttorin hallinnon jäsenenä Ramberg oli vuodesta 1888 ja Porin säästöpankin hallinnon puheenjohtajana hän oli monia vuosia. Ramberg oli Porin kaupunginvaltuuston jäsenenä yli kolmenkymmenen vuoden ajan ja kuului tällöin lukuisiin valtuuston komiteoihin ja valiokuntiin. Hänellä oli merkittävä osuus Porin satamaolojen kehittämisessä ja hän oli satamahallituksen puheenjohtajana useita vuosia. Ramberg nimitettiin 1908 Tanskan varakonsuliksi Poriin ja Suomen sisällissodan aikana 1918 hän toimi myös Ruotsin konsulin sijaisena. Hänet tunnettiin myös maanviljelijänä ja karjanhoidonharjoittajana.

Ramberg sai Dannebrogin ja Vaasan ritarikunnan ensimmäisen luokan ritarimerkit ja hän oli Porin liikeapulaisyhdistyksen kunniajäsen.

Rambergin kuoltua sydänkohtaukseen 75-vuotiaana 1925 porilainen August Lipsanen osti 1926 G. E. Ramberg Oy:n, joka sitten purettiin 1929. Rambergin tytär Inga oli naimisissa Sven-Erik Rosenlewin kanssa, joka oli Gustav Rosenlewin isä.

## Lähteet
Jahti (täsmennyssivu)

**Jahti** voi viitata esimerkiksi seuraaviin asioihin:

* jahti, vesikulkuneuvo
* jahti, metsästyksen synonyymi
* *[[Jahti (visailuohjelma)|Jahti]]*, suomalainen visailuohjelma vuosilta 2018–2020
* *[[Jahti (elokuva)|Jahti]]* (tansk. *Jagten*), tanskalainen elokuva vuodelta 2012
* *[[Jahti (vuoden 2012 dokumenttielokuva)|Jahti]]*, suomalainen dokumenttielokuva vuodelta 2012
One Lujiazui

**One Lujiazui** () on Shanghaissa Kiinassa sijaitseva pilvenpiirtäjä. Se on 47-kerroksinen ja 269 metriä korkea. Rakennus valmistui vuonna 2008, ja se on toimistokäytössä.

## Lähteet

## Aiheesta muualla
American Colonization Society

**American Colonization Society (ACS)** oli Washingtonissa joulukuussa vuonna 1816 perustettu järjestö, joka vei vapautettuja orjia Yhdysvalloista omistamaansa yksityiseen siirtokuntaan Liberiassa. ACS:n perustaja oli presbyteeripastori Robert Finley (1772–1817). Järjestön johtoon kuului monia yhdysvaltalaisia merkkihenkilöitä. Vuoteen 1860 mennessä se oli vienyt Liberiaan ja asuttanut siellä yli 10 000 vapautettua orjaa. ACS:n toiminta päättyi vuonna 1904.

## Lähteet
35 kilometrin kävely

**35 kilometrin kävely** on kilpakävelylaji, joka korvasi arvokisatasolla 50 kilometrin kävelyn vuonna 2022. Laji on yleisurheilun maailmanmestaruuskilpailujen ohjelmassa mutta ei olympiaohjelmassa.

Miesten maailmanmestareita ovat Italian Massimo Stano (2022) ja Espanjan Álvaro Martín (2023). Naisten maailmanmestareita ovat Perun Kimberly García (2022) ja Espanjan María Pérez (2023).

35 kilometrin kävelyn maailmanennätyksiä on tilastoitu tammikuusta 2023 alkaen. Naisten maailmanennätys on Maria Pérezin 2.37.15 toukokuulta 2023 ja miesten maailmanennätys on Massimo Stanon 2.20.43 toukokuulta 2025.

## Lähteet
Day After Day

**Day After Day** on azerbaidžanilaisten laulajien Elnur Hüseynovin ja Samir Cavadzadən duettona esittämä kappale, jolla he edustivat maataan vuoden 2008 Eurovision laulukilpailussa Belgradissa. Se oli Azerbaidžanin ensimmäinen euroviisuedustuskappale. Finaalissa kappale sijoittui kahdeksanneksi 132 pisteellä.

Kappale valittiin 2. helmikuuta 2008 *Land of Fire 2008* nimisen karsinnan kautta, jossa edustuskappaleen valitsi viisitoistahenkinen raati.

## Tyyli
”Day After Day” symboloi hyvän ja pahan ikuista taistelua. Tyylilajiltaan se on sekoitus rockia, oopperaa ja mugham-kansanmusiikkia. Kappaleen on säveltänyt Govher Hasanzadeh ja sanoittanut Zahra Badalbeyli.

## Eurovision laulukilpailussa

Ennen vuoden 2008 Eurovision laulukilpailun alkua tammikuussa 2008 Azerbaidžan arvottiin esiintymään kilpailun ensimmäisessä semifinaalissa, joka järjestettiin 20. toukokuuta. Myöhemmässä 17. maaliskuuta järjestetyssä esiintymisjärjestyksen arvonnassa Azerbaidžan arvottiin päättämään itse esiintymispaikkansa semifinaalissaan. Azerbaidžanin delegaatio päätti sijoittaa edustuskappaleensa ”Day After Day” paikalle seitsemän, Belgian edustajan Ishtarin kappaleen ”O julissi” jälkeen ja ennen Slovenian edustusta ”Vrag naj vzame” Rebeka Dremeljin esittämänä. Lavalla Hüseynov ja Cavadzadə esittivät kappaleen pukeutuneena enkeliksi ja paholaiseksi. Esityksessä oli mukana myös tanssijoita ja pyrotekniikkaa.

Azerbaidžan mainittiin ensimmäisen semifinaalin jatkoon menijöistä seitsemäntenä, näin ollen ”Day After Day” selvisi 24. toukokuuta 2008 järjestettyyn laulukilpailun finaaliin. Semifinaalissaan kappale sijoittui kuudenneksi 96 pisteellä.

Finaalissa kappale esitettiin numerolla 20, sitä edelsi Ranskan Sébastien Tellier edustuskappaleellaan ”Divine” ja seurasi Kreikan edustaja Kalomoira kappaleella ”Secret Combination”. Kilpailun lopputuloksissa ”Day After Day” sijoittui finaalin kahdeksanneksi. Täydet kaksitoista pistettä kappale sai Unkarista ja Turkista.

### Saadut pisteet
Vuonna 2008 Euroviisuissa oli käytössä pelkkä yleisöäänestys. Poikkeuksena San Marinon pisteet tulivat raadilta. Azerbaidžanin edustuskappale ”Day After Day” sai kilpailussa pisteitä eri mailta seuraavasti:

## Lähteet
*
*

### Viitteet
Kadri Zekan julkinen yliopisto

**Kadri Zekan julkinen yliopisto** () on yliopisto Kosovossa Gjilanin kaupungissa. Se perustettiin vuonna 1973 pedagogisena korkeakouluna nimellä *Shkolla e lartë pedagogjike* ja nykyisessä muodossaan se aloitti toimintansa vuonna 2013.

## Tiedekunnat
Yliopistolla on 6 tiedekuntaa, jotka ovat:
* kasvatustieteiden tiedekunta
* oikeustieteiden tiedekunta
* taloustieteiden tiedekunta
* tietojenkäsittelytieteellinen tiedekunta
* sovellettujen tieteiden tiedekunta
* yhteiskuntatieteiden tiedekunta

## Lähteet
Dhiban

**Dhiban** () eli muinainen **Dibon** on kaupunki Jordanian Madaban kuvernementissa. Dibon oli tärkeä moabilainen kaupunki ja nykyinen Dhiban tunnetaan esimerkiksi arkeologisista löydöksistään. Vuoden 2024 lopussa Dhibanissa oli 17&nbsp;382 asukasta.

## Maantiede

Dhiban sijaitsee Jordanian Madaban kuvernementissa noin 65 kilometriä maan pääkaupunki Ammanista etelään ja 20 kilometriä Kuolleestamerestä itään.

## Historia
Dhibanissa on ollut asutusta jo noin 5&nbsp;000–6&nbsp;000 vuotta sitten. Ensimmäisellä asutuksella varhaisella pronssikaudella on saattanut olla yhteyksiä muinaisen Egyptin 18. tai 19. dynastiaan. Dhibanista on tehty merkittäviä arkeologisia löydöksiä myöhemmältä rautakaudelta liittyen alueen laajempaan historiaan. Nykyinen Dhiban eli muinainen Dibon oli 800-luvulta eaa. alkaen yksi Moabin kuningaskunnan tärkeimmistä kaupungeista. Tältä kaudelta paikalta vuonna 1868 löydetty Mesan steela kertoo Moabin kuningas Mesasta ja Israelin välisistä sotatoimista. Mesa mainitaan myös Vanhassa testamentissa.

Asutus Dhibanissa on ilmeisesti jatkunut hellenistisellä kaudella ja nabatealaisten kaudella. Alue liitettiin lopulta Rooman valtakuntaan ja se ilmeisesti kukoisti Bysantin valtakunnan kaudella, jolloin esimerkiksi vanhoja nabatealaisia temppeleitä oli muutettu kristillisiksi. Asutus jatkui islamilaisella kaudella, mutta paikkakunta alkoi taantua 1300-luvulla.

Nykyinen Dhiban on perua 1950-luvulta, jolloin paikalle asettui  Bani Hamida-heimon beduiineja.

## Väestö
Dhibanin asukasluku oli Jordanian tilastokeskuksen mukaan vuoden 2024 lopussa 17&nbsp;382. Heistä 8&nbsp;807 asui Dhibanin kaupungissa ja loput kuntaan kuuluvilla pienemmillä paikoilla.''

## Lähteet
Energia Marokossa

**Energia Marokossa** käsittelee Marokon energian tuotantoon, jakeluun ja kulutukseen liittyviä asioita.

Marokossa on pulaa kotimaisista energialähteistä. Öljynetsintä on ollut pettymys, vaikka maalla on joitakin hyödynnettyjä maakaasuvaroja. Sen vesivoimapotentiaali on huomattava ja sitä hyödynnetään parhaillaan. Marokon on katettava suurin osa kasvavasta energiantarpeestaan tuonnilla, pääasiassa raakaöljyllä, jota jalostetaan kotimaassa. Uusiutuvien energialähteiden kehittäminen auttaa parantamaan energiaturvallisuutta sekä täyttämään Marokon puhtaan energian ja ilmastonmuutoksen sitoumukset.  Vaikka uusiutuvien energialähteiden osuus sähköstä kasvaa nopeasti, niiden osuus kokonaiskulutuksesta on laskenut huomattavasti viimeisen vuosikymmenen aikana kasvavan energiankysynnän vuoksi.

Energiankulutus asukasta kohti vuonna 2023 oli 23,5 miljoonaa BTU:ta, maailman 195 tilastoidun valtion joukossa sijalla 127.

Kaikki marokkolaiset ovat sähköverkon parissa. 

Suurin energian lähde on edelleen öljy, joka tuottaa lähes 60 prosenttia maan kokonaisenergiatarpeesta. 

## Lähteet
Kuivilla (vuoden 2008 elokuva)

**Kuivilla** () on vuonna 2008 ensiesityksensä saanut Anthony Pagen ohjaama ja David Haren käsikirjoittama televisioelokuva, jonka pääosissa ovat Uma Thurman, Jonathan Pryce ja Paddy Considine. Draamaelokuva perustuu Haren kehuttuun näytelmään *[[Viimeinen vuode]]* vuodelta 2000.

*Kuivilla* sai ensiesityksensä BBC Two -televisiokanavalla 27. elokuuta 2008.

## Juoni

Televisioelokuva sijoittuu kesäiseen Lontooseen ja kertoo kolmesta henkilöstä, jotka yrittävät toipua riippuvuuksistaan. Alkoholismista kärsivä Paul Peplow (Paddy Considine) on runoilija, joka käy AA-kerhossa ja työskentelee toimittajana. Kun miljonääriliikemies Victor Quinn (Jonathan Pryce) palkkaa hänet apulaisekseen, Paul matkustaa Lontooseen ja rakastuu Victorin vaimoon Elsaan (Uma Thurman), joka on myös AA-kerholainen.

## Näyttelijät

## Lähteet

## Aiheesta muualla

*
Blovstrød

**Blovstrød** on taajama Assensin kunnassa Tanskassa. Taajamassa oli 3&nbsp;043 asukasta vuoden 2025 alussa.

Blovstrød mainitaan vuonna 1265 nimellä Blaustruth. Ensimmäinen osa on mahdollisesti yhdistetty henkilönnimi Blawæsti, viimeinen osa on -rød.

Vuoden 1950 jälkeen kylä on kehittynyt huvila-alueeksi, jossa on muutamia liikekiinteistöjä. Kylän keskellä on säilynyt kylänjärvi, ja Kongevejen-tieltä näkyy romaaninen Blovstrødin kirkko.

## Väestökehitys

## Tunnettuja henkilöitä
* Søren Rasted (s. 1969), muusikko

## Lähteet
Lillerød

**Lillerød** on Allerødin kunnan hallinnollinen keskus. Alueella asui vuonna 2017 16&nbsp;793 asukasta.

Entisessä kirkonkylässä on S-pikajunien asema. Kaupungin keskusta, jossa on mm. kävelykatu ja yksityinen kokeellinen teatteri Mungo Park, sijaitsee lähellä asemaa. Sen koillispuolella on vuodesta 1980 lähtien kasvanut monipuolinen teollisuusalue, jonka läheisyydessä on useita kerrostaloja. Kaupungin länsiosassa sijaitsevat kaupungintalo, lukio ja ostoskeskus.

Nimi Lillerød mainitaan vuosina 1321–1323 muodossa Litlæruth, joka tulee vanhasta tanskan kielestä litel ‘pieni’ ja -rød ‘raivaus’.

Keskiaikaisen Lillerødin kirkon vieressä sijaitsee kulttuurikeskus Kirkehavegaard ja Hvidesten-tila, joka on valtion Serum Institutin omistuksessa.

Kylä on kehittynyt Hillerød-Kööpenhamina-rautatieyhteyden rakentamisen jälkeen 1864 sekä ympäristön nyt suljettujen tiilitehtaiden ja Fritz Hansenin huonekalutehtaan myötä. Nimeä Lillerød käytetään harvoin, koska se sekoitetaan usein Hillerødiin.

## Lähteet
Liekeissä (elokuva)

**Liekeissä** () on vuonna 2015 ensi-iltansa saanut John Wellsin ohjaama draamakomediaelokuva, jonka näyttelijäkaartiin lukeutuvat muun muassa Bradley Cooper, Sienna Miller, Omar Sy, Daniel Brühl, Matthew Rhys, Uma Thurman ja Emma Thompson.

Elokuva julkaistiin maailmanlaajuisesti elokuvateattereissa lokakuussa 2015. Elokuva keräsi vaatimattomat lipputulot ja sai lähinnä kielteisen vastaanoton.

## Juoni

Adam Jones (Bradley Cooper) oli menestynyt huippukokki, kunnes hänen elämänsä romahti. Hän alkaa koota ympärilleen alan parhaita tekijöitä päästäkseen takaisin oman keittiönsä mestariksi ja ansaitakseen janoamansa kolmannen Michelin-tähden.

## Näyttelijät

## Tuotanto

Tuotannon aikana elokuvahanke kulki nimillä *Chef* ja *Adam Jones*.

### Esituotanto

*Liekeissä* oli ollut kehitteillä vuodesta 2007 lähtien. Vuonna 2008 David Fincher kiinnitettiin ohjaamaan elokuvan, jonka pääosaan oli valittu Keanu Reeves. Sittemmin molemmat jättäytyivät pois elokuvahankkeesta, ja vuonna 2012 heidän tilalleen palkattiin Derek Cianfrance ohjaajaksi ja Bradley Cooper pääosanesittäjäksi. Kun Cianfrance lähti elokuvahankkeesta, John Wells korvasi hänet ohjaajana vuonna 2013.

### Kuvaukset

Elokuvan kuvaukset alkoivat New Orleansissa heinäkuussa 2014. New Orleansissa elokuvaa kuvattiin kaksi päivää, minkä jälkeen kuvaukset siirtyivät Lontooseen. Elokuvan kuvaukset päättyivät syyskuussa 2014.

### Jälkituotanto

Alkujaan Jamie Dornanilla oli elokuvassa rooli, mutta hänen kohtauksensa leikattiin pois.

## Ensi-ilta ja vastaanotto

*Liekeissä* julkaistiin elokuvateattereissa Yhdysvalloissa 30. lokakuuta 2015, Isossa-Britanniassa 6. marraskuuta 2015 ja Suomessa 4. joulukuuta 2015. Elokuva tuotti maailmanlaajuisesti noin 36,8 miljoonan dollarin lipputulot ja oli Suomessa vuoden 132. katsotuin elokuva saatuaan 5 406 katsojaa.

Elokuva on saanut sekä kriitikoilta että katsojilta vaihtelevia, lähinnä kielteisiä, arvioita. Rotten Tomatoes -sivuston mukaan 29 prosenttia kriitikoista on antanut elokuvalle myönteisen arvosanan. Keräys perustuu 161 arviointiin, joista 46 on ”tuoreita” ja 115 ”mätiä”. Yli 10 000 käyttäjästä 45 prosenttia on antanut elokuvalle myönteisen arvosanan 3,2/5 keskiarvolla. Metacritic-sivuston mukaan 28 arvostelun perusteella elokuva on saanut 42 pistettä sadasta mahdollisesta. Metacriticin 122 käyttäjää on antanut elokuvalle keskiarvon 5,9/10.

## Lähteet

## Aiheesta muualla

*
Energia Ghanassa

**Energia Ghanassa** käsittelee Ghanan energian tuotantoon, jakeluun ja kulutukseen liittyviä asioita.

Ghanan energiantuotanto on suhteellisen monipuolista.
Sen energiankulutus vuonna 2023 jakaantui eri lähteiden kesken seuraavasti:
* öljy: 35&nbsp;%
* biopolttoaineet ja jätteenpoltto: 33&nbsp;%
* maakaasu: 26&nbsp;%
* Vesivoima: 5,8&nbsp;% 

Ghanalla on öljy- ja maakaasuvarantoja. Valtion omistama Ghana National Petroleum Corporation (GNPC) on mukana maan öljy- ja kaasuteollisuuden kaikilla osa-alueilla. Vuonna 1970 öljyä löydettiin mereltä Saltpondin ja Cape Coastin väliltä.  Vuosina 1974 ja 1980 huomattavia määriä maakaasua löydettiin mereltä Cape Three Pointsin etelä- ja länsipuolelta. Vaatimaton öljyntuotanto alkoi vuonna 1978. Laajempia ja kattavampia tutkimuksia on jatkettu 2000-luvulle, ja Norsunluurannikon rajan läheltä rannikolta on löydetty tuottoisampia öljyvaroja. Öljyntuotanto avomerellä alkoi vuonna 2010. 

Noin kolme viidesosaa Ghanan sähköstä tuotetaan öljy- tai kaasukäyttöisillä voimalaitoksilla, kuten Kponen, Teman ja Takoradin voimalaitoksilla. Monissa Ghanan joissa olisi mahdollisuuksia vesivoiman hyödyntämiseen. Vesivoima tuottaa noin kaksi viidesosaa maan sähköstä ja se tulee pääasiassa Volta-joen Akosombon padolta. Toinen pato sijaitsee muutaman mailin päässä alavirtaan Kpongissa, ja kolmas pato, Bui, sijaitsee Mustalla Volta-joella. Kuivuus voi kuitenkin vaikuttaa negatiivisesti vesivoiman tuotantoon ja aiheuttaa sähkökatkoksia.

Energiankulutus asukasta kohti vuonna 2023 oli 10,5 miljoonaa BTU:ta, maailman 195 tilastoidun valtion joukossa sijalla 149.

Ghanalaisista 85% on sähköverkon parissa. 

## Lähteet
Lynge

**Lynge** on taajama Allerødin kunnassa Tanskassa. Taajamassa oli 4&nbsp;139 asukasta vuoden 2025 alussa. Kylä, jossa on yhdistynyt kaksi entistä kirkonkylää, Lynge ja Uggeløse, sijaitsee Kööpenhamina–Slangerup-rautatieyhteyden varrella

Kylä kehittyi nopeasti 1960-luvun jälkeen ja on tyypillinen omakotitalokylä; vanhan rakennuskannan jäännöksiä on nähtävissä kirkkojen läheisyydessä. Kylän välittömässä läheisyydesssä kaakkoispuolella on suuria, osittain vedellä täyttyneitä raaka-ainekaivoksia, joissa sijaitsee mm. Tanskan ainoa drive-in-elokuvateatteri.

Lynge mainitaan ensimmäisen kerran Knuut Pyhän lahjakirjassa vuodelta 1085.

## Väestökehitys

## Lähteet
Eritrean teknillinen korkeakoulu

**Eritrean teknillinen korkeakoulu** (, , , lyh. **EIT**) on vuonna 2003 perustettu ja seuraavana vuonna toimintansa aloittanut julkinen korkeakoulu Eritreassa. Oppilaitos sijaitsee Mai Nefhiksi kutsutulla paikkakunnalla Keskisellä alueella, linnuntietä noin 19 kilometriä pääkaupunki Asmarasta länsilounaaseen. 

EIT on ehkä tunnetuin aiemman Asmaran yliopiston hajautetuista seuraajaoppilaitoksista. Asmaran yliopiston uusien opiskelijoiden sisäänotto lopetettiin 2003 (opiskelijat ohjattiin EIT:iin tai muihin uusiin korkeakouluihin) ja tämä Eritrean ainoa yliopisto suljettiin lopullisesti syksyllä 2006. 

Korkeakoulussa on kolme tiedekuntaa: luonnontieteet, tekniikka ja teknologia sekä kasvatustieteet. Tutkinto-ohjelmat Eritrean teknologia-instituutissa kattavat sekä kandidaatti- että maisteritasoisia opintoja. Kandidaatin tutkintojen pääaineita ovat muun muassa biologia, kemia, tietojenkäsittelytiede, kasvatustiede, Tekniset tieteet, geologia, matematiikka, fysiikka ja informaatiotutkimus. Maisterin tutkinto-ohjelmia on biologian, kemian, tietotekniikan, matematiikan, fysiikan ja tilastotieteen aloilla. 

World Higher Education -tietokannan (WHED) mukaan opetuskielenä olisi englanti. Lukuvuosi kestää syyskuulta heinäkuulle.

Oppilaitoksessa on noin 4&nbsp;430 opiskelijaa, joista 61 % on miehiä ja 39 % naisia. Henkilökuntaan kuuluu noin 317 työntekijää, mikä tarkoittaa opiskelija–henkilöstö-suhdetta 14:1.

Lukukausimaksut vaihtelevat koulutusohjelman mukaan: esimerkiksi insinööritieteiden opinnot maksavat vuosittain noin 15&nbsp;000 Eritrean nakfaa ja luonnontieteiden alat noin 10&nbsp;000 nakfaa vuodessa. Tämän päälle tulevat majoitus-, kirja- tai elinkustannukset.

Akateemisen vapauden indeksin vuoden 2025 raportin mukaan akateeminen vapaus oli Eritreassa alhaisinta Afrikassa ja lukeutuen samalla maalman viiden huonoimman maan joukkoon. Ihmisoikeusjärjestö Human Rights Watchin mukaan esimerkiksi opettajia pakkovärvätään valtion toisen asteen oppilaitosten 12. luokka-asteen pakolliselle sotilaskoulutusleireille Sawan. Opettajille saatetaan myös määrätä hänen opetettavakseen tuleva oppiaine ja sijoituspaikka valtiossa.

## Lähteet

## Aiheesta muualla
*Eritrea Institute of Technology - EIT (facebook.com)
*Kuvakavalkadi EIT:stä (youtube.com)
Måløv

**Måløv** on esikaupunkialue Kööpenhaminan luoteispuolella Ballerupin kunnassa. Kirkonkylä säilytti maaseutumaisen luonteensa vuoteen 1950 asti, jolloin muun muassa Ballerupiin johtava S-lähijunayhteys lähes kuusinkertaisti väkiluvun vuosina 1950–1980.

Rautatieaseman vaikutus on edelleen selvästi näkyvissä Måløvissä, mutta nyt sitä täydentää muun muassa massiivinen kerrostalorakentaminen Frederikssundsvejen varrella. Pientalokylä Måløvhøj perustettiin 1930-luvulla osana työttömyyden torjuntaa.

## Lähteet
Onni Rauhamaa

**Onni Rauhamaa**, sukunimi aik. *Nykopp* (21. helmikuuta 1865 Porvoo – 11. kesäkuuta 1935 Helsinki) oli suomalainen oppikoulun opettaja, kansakoulutarkastaja ja kouluneuvos.

Onni Rauhanmaan vanhemmat olivat merikapteeni Nils Adolf Nykopp ja Antoinette Sofia Wilhelmina Åkerman. Hän pääsi ylioppilaaksi 1884 Porvoon ruotsalaisesta lyseosta ja valmistui Helsingin yliopistosta filosofian kandidaatiksi 1889 ja filosofian maisteriksi 1897. Rauhamaa teki useita opintomatkoja ulkomaille, muun muassa Espanjaan, Amerikkaan, Englantiin. Saksaan ja Viroon.

Rauhamaa oli yhteiskoulun ja lyseon opettajana Turussa ja Helsingissä 1890–1898 ja senjälkeen hän oli Oulun piirin kansakoulujen tarkastajana 1898–1912. Hän tuli sitten kouluhallitukseen kansakoulujen tarkastajaksi ja oli kouluhallituksen kouluneuvoksena 1918–1930. Rauhamaa oli Oulun kaupunginvaltuuston jäsenenä 1911–1912, Kansallisen Edistyspuolueen puoluehallinnon jäsenenä 1918–1920 sekä myöhemmin Yhteiskunnallisen korkeakoulun johtokunnan jäsenenä. Hän julkaisi kasvatusopillisia teoksia ja toimitti aikakauskirjoja.

Onni Rauhamaa oli naimisissa vuodesta 1900 Signe Buchtin kanssa. Heidän poikansa oli agronomi, opettaja ja maanviljelysneuvos Onni Aslak Rauhamaa.

## Julkaisuja
* *Ulkomaiden kansakouluoloja tutkimassa: Ruotsi - Tanska - Preussi - Saksi - Baadi - Genf'in kanttoni - Ranska - Zürich'in ja Baselstadt'in kanttonit - Sachsen-Weimar. 1 & 2*. Otava 1909
* *Kotiseututiedolle tilaa kansakoulujemme opetussuunnitelmissa*. Helsinki 1909
* *Teon periaatteen sovelluttamisesta kansakoulun opetukseen*. Otava 1911
* *Käsityöopetuksen sielutieteellis-kasvatusopillisesta merkityksestä*. Otava 1912

## Lähteet
Padborg

**Padborg** on taajama Aabenraan kunnassa Tanskassa. Taajamassa oli 4&nbsp;318 asukasta vuoden 2025 alussa.

## Väestökehitys

## Lähteet

## Aiheesta muualla
Potterin piirikunta (Texas)

**Potterin piirikunta** () on Yhdysvaltojen Texasin osavaltiossa sijaitseva piirikunta. Sen väkiluku oli 118&nbsp;525 vuonna 2020. Piirikunnan hallintokeskus on Amarillon kaupunki, joka on myös piirikunnan suurin kunta. Piirikunta on perustettu vuonna 1876, ja se on nimetty Texasin itsenäisyysjulistuksen allekirjoittaja ja Texasin laivastoministeri Robert Potterin mukaan.

## Väestö
Vuoden 2020 väestönlaskennassa Potterin piirikunnan asukasluku oli 118&nbsp;525. Arvion mukaan asukkaista valkoisia on 79,6&nbsp;%, mustia 11,4&nbsp;%, aasialaisia 4,9&nbsp;%, alkuperäisasukkaita 1,3&nbsp;% ja Tyynenmeren alkuperäisasukkaita 0,1&nbsp;%. Asukkaista 2,6&nbsp;% kuuluu kahteen tai useampaan rotuun. 30,1&nbsp;% asukkaista puhuu kotonaan jotain muuta kieltä kuin englantia ja 14,5&nbsp;% asukkaista on syntynyt ulkomailla.

## Lähteet

## Aiheesta muualla
Franciska Clausen

**Franciska Clausen** (7. tammikuuta 1899 Aabenraa – 5. maaliskuuta 1986 Aabenraa) oli tanskalainen abstrakti taidemaalari. Hänen opettajiaan olivat muun muassa László Moholy-Nagy ja Fernand Léger. Clausen kuului kansainväliseen Cercle et Carré -taiteilijaryhmään. Kotimaassaan hänen taidettaan ei aluksi ymmärretty ja hän elätti itsensä maalaamalla perinteisiä muotokuvia. Vasta toisen maailmansodan jälkeen hän alkoi saada tunnustusta, ja vuonna 1977 hänelle myönnettiin Thorvaldsenin mitali.
## Lähteet
Cercle et Carré

**Cercle et Carré** (ransk. ’ympyrä ja neliö’) oli kansainvälinen konstruktivististen taiteilijoiden ryhmä, joka toimi vuosina 1929–1931 Pariisissa. Sen jäseniä olivat muun muassa Joaquin Torres-García, Michel Seuphor, Piet Mondrian, Jean Arp, Georges Vantongerloo ja Franciska Clausen.
## Lähteet
Lubbockin piirikunta

**Lubbockin piirikunta** () on Yhdysvaltojen Texasin osavaltiossa sijaitseva piirikunta. Sen väkiluku oli 310&nbsp;639 vuonna 2020. Piirikunnan hallintokeskus on Lubbockin kaupunki, joka on myös piirikunnan suurin kunta. Piirikunta on perustettu vuonna 1876, ja se on nimetty Konfederaation eversti ja Texas Ranger Thomas Saltus Lubbockin mukaan.

## Väestö
Vuoden 2020 väestönlaskennassa Lubbockin piirikunnan asukasluku oli 310&nbsp;639. Arvion mukaan asukkaista valkoisia on 86,0&nbsp;%, mustia 8,1&nbsp;%, aasialaisia 2,5&nbsp;%, alkuperäisasukkaita 1,2&nbsp;% ja Tyynenmeren alkuperäisasukkaita 0,2&nbsp;%. Asukkaista 2,1&nbsp;% kuuluu kahteen tai useampaan rotuun. 20,0&nbsp;% asukkaista puhuu kotonaan jotain muuta kieltä kuin englantia ja 6,0&nbsp;% asukkaista on syntynyt ulkomailla.

## Lähteet

## Aiheesta muualla
Bella Poarch

**Bella Poarch** (oik. **Denarie Bautista Taylor**; s. 9. helmikuuta 1997) on yhdysvaltalais-filippiiniläinen sosiaalisen median vaikuttaja ja laulaja-lauluntekijä. Hän on saanut julkisuutta Tiktok-sovelluksesta, jossa hänellä on kesäkuussa 2025 vajaa 94 miljoonaa seuraajaa. Hän julkaisi sovellukseen elokuussa 2020 lip sync -videon laulaja Millie B:n kappaleesta ”M to the B”. Se oli huhtikuussa 2025 sivuston tykätyin video vajaalla 70 miljoonalla tykkäyksellään.

Poarch on kotoisin Filippiineiltä. Hänen isoäitinsä kasvatti Poarchia kolmevuotiaaksi asti, kunnes yhdysvaltalainen sotaveteraani ja tämän filippiiniläinen vaimo adoptoivat hänet. Poarch seurasi veljensä jalanjälkiä ja liittyi 17-vuotiaana Yhdysvaltain laivaston palvelukseen.

Poarch kertoi vuonna 2021 saaneensa inspiraatiota musiikintekoon japanilaisesta kulttuurista. Saman vuoden toukokuussa julkaistiin Youtubessa hänen ensimmäisen kappaleensa ”Build a Bitch” musiikkivideo. Poarchin mukaan kappale käsittelee epätäydellisyyksien ja virheiden hyväksymistä. Julkaisukuukautensa aikana se nousi Billboardin pop-listalla sijalle 58.

Poarch on tehnyt yhteistyötä vaatemerkki Monclerin ja videopeli *[[Call of Duty]]n* kanssa. Hän oli naimisissa Tyler Poarchin kanssa vuosina 2019–2023.

## Lähteet
Viivi Vierinen

**Viivi Vierinen** (taiteilijanimi "Viv Magia") on helsinkiläinen katutaiteilija, kuvataiteilija ja taidekonservaattori. Hän toimii kansainvälisesti ja on erikoistunut muraaleihin. Vierinen toteuttaa myös pienempiä maalauksia ja performansseja. 

Vierinen on osallistunut kymmenille kansainvälisille katutaidefestivaaleille sekä tuottaa ja ohjaa urbaanin kulttuurin tapahtumia ja työpajoja.

## Lähteet
* Viv Magia; mimmit.net

## Aiheesta muualla
* Taiteilijan sivusto
Deli (kappale)

**Deli** () on turkkilaisen yhtyeen Mor ve Ötesin kappale heidän albumiltaan *[[Başıbozuk]]*. Yhtye edusti tällä kappaleella Turkkia vuoden 2008 Eurovision laulukilpailussa Belgradissa. Yhtye valittiin edustustehtävään sisäisesti Turkin yleisradioyhtiön TRT:n toimesta. Kappale sijoittui kilpailun finaalissa seitsemänneksi.

## Eurovision laulukilpailussa

Turkki arvottiin esiintymään vuoden 2008 Eurovision laulukilpailun toiseen semifinaaliin tammikuussa 2008 pidetyssä arvonnassa. Myöhemmin 17. maaliskuuta samana vuonna päätettiin esiintymisjärjestykset arpomalla, jonka myötä ”Deli” esitettiin semifinaalinsa kolmantena, Ruotsin Charlotte Perrellin kappaleen ”Hero” jälkeen ja ennen Ukrainan Ani Lorakin kappaletta ”Shady Lady”.

Toisen semifinaalin tulosten julkistuksessa Turkki paljastettiin kymmenestä jatkoon mennesstä maasta yhdeksäntenä. Kappale sijoittui semifinaalissa seitsemänneksi 85 pisteellä.

Finaalissa kappale esitettiin kahdentenatoista, sitä edelsi Islannin Euroband-yhtye kappaleella This Is My Life ja seurasi Portugalin edustaja Vânia Fernandes kappaleellaan ”Senhora do mar (Negras Águas)”. Finaalin lopputuloksissa ”Deli” saavutti seitsemännen sijan saatuaan 138 pistettä. Täydet kaksitoista pistettä tulivat Azerbaidžanista ja viisi maata antoivat kappaleelle kymmenen pistettä, toiseksi parhaimmat pisteet.

### Saadut pisteet
Vuonna 2008 Euroviisuissa oli käytössä pelkkä yleisöäänestys. Poikkeuksena San Marinon pisteet tulivat raadilta. Turkin edustuskappale ”Deli” sai kilpailussa pisteitä eri mailta seuraavasti:

## Lähteet
Randallin piirikunta

**Randallin piirikunta** () on Yhdysvaltojen Texasin osavaltiossa sijaitseva piirikunta. Sen väkiluku oli 140&nbsp;753 vuonna 2020. Piirikunnan hallintokeskus on Canyonin kaupunki ja suurin kunta on Amarillo. Piirikunta on perustettu vuonna 1876, ja se on nimetty Konfederaation prikaatikenraali Horace Randalin mukaan.

## Väestö
Vuoden 2020 väestönlaskennassa Randallin piirikunnan asukasluku oli 140&nbsp;753. Arvion mukaan asukkaista valkoisia on 90,1&nbsp;%, mustia 4,4&nbsp;%, aasialaisia 2,2&nbsp;%, alkuperäisasukkaita 1,0&nbsp;% ja Tyynenmeren alkuperäisasukkaita 0,1&nbsp;%. Asukkaista 2,3&nbsp;% kuuluu kahteen tai useampaan rotuun. 12,8&nbsp;% asukkaista puhuu kotonaan jotain muuta kieltä kuin englantia ja 5,2&nbsp;% asukkaista on syntynyt ulkomailla.

## Lähteet

## Aiheesta muualla
Marlene Dumas

**Marlene Dumas** (s. 3. elokuuta 1953 Kapkaupunki) on Hollannissa asuva ja työskentelevä eteläafrikkalainen kuvataiteilija, jonka tuotantoon kuuluu ihmisaiheisia maalauksia ja piirroksia. Teostensa lähtökohtana Dumas käyttää kuvia taiteen historiasta, mediasta, elokuvista ja omasta lähipiiristään.

## Elämä ja ura
Etelä-Afrikassa Kapkaupungissa vuonna 1953 syntynyt Dumas kasvoi pienessä Kuils Riverin kaupungissa Länsi-Kapmaalla, jossa hänen isällään oli viinitarha. Dumasin äidinkieli on afrikaans. Hän opiskeli vuosina 1972–1975 taidetta ja etiikkaa Kapkaupungin yliopistossa ja muutti Hollantiin jatkamaan taideopintoja Haarlemissa toimineessa taidekoulussa, Ateliers '63:ssa. Vuosina 1979–1980 Dumas opiskeli myös psykologiaa Amsterdamin yliopistossa.

Dumasin yksityisnäyttelyitä on vuodesta 1977 lähtien ollut esillä etenkin Euroopassa, mutta myös Yhdysvalloissa ja Japanissa. Hänen teoksiaan kuuluu  lukuisten taidemuseoiden kokoelmiin eri puolilla maailmaa. Dumasille on myönnetty myös monia palkintoja, kuten Düsseldorfin taidepalkinto vuonna 2007 ja Johannes Vermeer -palkinto 2012. Vuonna 2015 Dumasille myönnettiin kunniatohtorin arvo Antwerpenin yliopistossa.

## Tuotanto
Dumasin teokset ovat enimmäkseen kankaalle maalattuja öljymaalauksia tai paperille tehtyjä akvarellejä, mutta myös installaatioita ja kollaaseja. Teostensa lähtökohtana Dumas käyttää usein sanoma- ja aikakauslehdissä julkaistuja valokuvia ja pysäytyskuvia elokuvista. Vuodesta 1984 lähtien Dumas on maalannut ihmisfiguureja ja kasvokuva, usein lähikuvina ja yksinkertaista taustaa vasten. Hän kuvaa teoksissaan esimerkiksi vastasyntyneitä lapsia, odottavia äitejä, alastonkuvia ja ryhmäkuvia. Ihmisaiheen kautta Dumas käsittelee muun muassa identiteettiin, rotuun, sukupuoleen ja väkivaltaan liittyviä kysymyksiä.

Dumas on kuvannut maalauksiinsa myös omaa lähipiiriään sekä poliittisia merkkihenkilöitä. Teosten materiaalina hän on myös käyttänyt polaroid-kuvia perheenjäsenistään ja ystävistään. Dumas haluaa teostensa pohjautuvan todellisuuteen. Muotokuvien sijaan ne ovat silti pikemminkin kuvauksia erilaisista mielentiloista ja tunteista. 

## Lähteet
Rolf Johannessen

**Rolf Johannessen** (15. maaliskuuta 1910 – 2. helmikuuta 1965) oli norjalainen jalkapalloilija ja jalkapallovalmentaja. Pelipaikaltaan hän oli puolustaja.

Johannessen pelasi urallaan kotimaansa lisäksi Saksassa. Hän liittyi heinäkuussa 1931 Norjan A-maajoukkueeseen ja keräsi siinä nimiinsä 20 pelattua ottelua. Hän kuului joukkueen kokoonpanoon vuoden 1938 MM-kilpailuissa, jossa hän pelasi yhden ottelun.

## Lähteet
Portugalin ralli 2015

**Portugalin ralli 2015** oli rallin maailmanmestaruussarjan kilpailu kaudella 2015. Kilpailu järjestettiin 21.&ndash;24. toukokuuta 2015. Kilpailun keskuspaikka oli Matosinhosissa. Kilpailussa oli 16 erikoiskoetta, joiden yhteispituus oli  (suunniteltu pituus oli ). Rallin kokonaispituus oli .

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Kristian Henriksen

**Kristian Henriksen** (3. maaliskuuta 1911 – 8. helmikuuta 2004) oli norjalainen jalkapalloilija ja jalkapallovalmentaja. Hän pelasi puolustajan pelipaikalla. Hän liittyi syyskuussa 1934 Norjan A-maajoukkueeseen ja keräsi siinä nimiinsä 28 pelattua ottelua. Hän kuului joukkueen kokoonpanoon vuoden 1938 MM-kilpailuissa, jossa hän pelasi yhden ottelun.

## Lähteet
Maciej Szczepaniak

**Maciej Szczepaniak** (s. 16. joulukuuta 1973) on puolalainen kartanlukija. Hän toimii Kajetan Kajetanowiczin kartanlukijana, jonka kanssa hän on voittanut WRC2 Challenger -mestaruuden vuonna 2023.

## Lähteet
Montes Alpes

**Montes Alpes** on noin 334 kilometriä pitkä vuorijono Kuun etupuolen pohjoisosassa. Se on nimetty Keski-Euroopassa sijaitsevien Alppien mukaan. Nimityksen vahvisti vuonna 1935 Kansainvälinen tähtitieteellinen unioni. Vuorijono rajoittuu lännessä Platonin kraatteriin, pohjoisessa Kylmyyden mereen, idässä Cassinin kraatteriin sekä Agassizinniemeen ja etelässä Devillenniemeen sekä Sateiden mereen. Sen korkein huippu on 3,6 kilometriä korkea Mons Blanc, joka on nimetty juurikin Alppien korkeimman vuoren, Mont Blancin mukaan. Mons Blanc ja muut yli 2 kilometriä korkeat vuoret sijaitsevat vuorijonon koillisosassa, josta muodostuu letka Agassizinniemeä ja Cassinin kraatteria kohti. Montes Alpesin eteläosassa sijaitsee yksinäinen, halkaisijaltaan 25-kilometrinen Mons Piton.
## Lähteet
World of Glass

**World of Glass** on Tristanian studioalbumi, joka julkaistiin 25. syyskuuta 2001 Napalm Recordsin kautta.

## Kappaleet

## Vastaanotto
Albumi on julkaistu Morten Velandin lähdettyä yhtyeestä. Yhtyeen vahvana puolena pidetyn laulamisen taso vaihtelee levyllä heikosta erinomaiseen.

## Lähteet

## Aiheesta muualla
* 
*
Resident Evil Requiem

**Resident Evil Requiem** on Capcomin julkaisema ja kehittämä selviytymiskauhupeli. Se julkaistiin 27. helmikuuta 2026 PlayStation 5:lle, Xbox Series X:lle ja Series S:lle ja Microsoft Windowsille.

## Pelaaminen
Peli sijoittuu *[[Resident Evil 2|Resident Evil 2:sta]]* ja *[[Resident Evil 3: Nemesis|Resident Evil 3:sta]]* tuttuun Raccoon Cityyn. Kun tapahtuu outoja kuolemia salaperäiseen tautiin, FBI:n analyytikko Grace Ashcroft lähetetään tutkimaan asiaa Wrenwood Hoteliin, jossa myös hänen äitinsä, Alyssa Ashcroft, murhattiin kahdeksan vuotta sitten. Pelissä on mukana valinta ensimmäisen ja kolmannen persoonan välillä vaihtamiseen. Sarjan pelit ovat alkujaan olleet kolmannessa persoonassa, mutta edelliset osat *[[Resident Evil 7: Biohazard]]* ja *[[Resident Evil Village]]* ovat olleet ensimmäisen persoonan kuvakulmassa. *Requiem* sallii kuvakulman vaihtamisen valikosta ilman uudelleen aloittamista.

## Kehitys
Pelin ohjaaja Koshi Nakanishi on kertonut, että verkossa pelattavaa konseptia kokeiltiin, mutta se hylättiin koska sarjan pelaajat eivät sitä halunneet. Peli palaa lähemmäs sarjan alkuperäistä narratiivia ja Grace valittiin päähenkilöksi koska hän sopii paremmin kuin esimerkiksi Leon, joka ei sovellu kauhuun.

## Vastaanotto
Peli sai *[[Game Informer]]in* arvostelussa arvosanaksi 9.75/10. Arvostelussa pelin sanottiin yhdistelevän klaustrofobista kauhua yliampuvaan toimintaan ja kaikkeen siltä väliltä, joka on paikoin tuttua ja paikoin uutta jännitystä.

## Myynti
Capcom on ilmottanut pelin myyneen viisi miljoonaa kappaletta alle viikossa.

## Lähteet
Banishers: Ghosts of New Eden

**Banishers: Ghosts of New Eden** on Dontnod Entertainmentin kehittämä ja Focus Entertainmentin julkaisema toimintaroolipeli. Peli on julkaistu vuonna .

## Pelaaminen
Pelissä seurataan kahta haamujen metsästäjää, joiden on ratkaistava kirous Massachusettsissa sijaitsevassa New Edenissä. Tapahtumat sijoittuvat 17. vuosisadalle vaihtoehtohistoriaan ja ohjattavaa henkilöä voi vaihtaa eri kykyjen käyttämiseksi.

## Vastaanotto
Peli sai IGN:n arvostelussa arvosanaksi 7/10. Kehuja saivat pelin konsepti ja paranormaalien ilmiöiden tutkimusmenetelmä. Tarinaa sanottiin seuraamisen arvoiseksi vaikka se toisinaan onkin hitaanpuoleinen. Taistelumekaniikka kokeilee uusilla asioilla, mutta toisinaan kärsii heikosta vastustajien vaihtelevuudesta ohjausmenetelmästä.

Peli sai GameSpotin arvostelussa arvosanaksi 7/10. Pelin vahvuuksina mainittiin tarinankerronta ja henkilöhahmot.

## Lähteet

## Aiheesta muualla
*
Sardinian ralli 2015

**Sardinian ralli 2015** oli rallin maailmanmestaruussarjan kilpailu kaudella 2015. Kilpailu järjestettiin 11.&ndash;14. kesäkuuta 2015. Kilpailun keskuspaikka oli Algherossa. Kilpailussa oli 23 erikoiskoetta, joiden yhteispituus oli . Rallin kokonaispituus oli .

## Tulokset

## Lähteet

## Aiheesta muualla
* Rally-Maps.com. erikoiskokeet kartalla
Philippe Douste-Blazy

**Philippe Douste-Blazy** (s. 1. tammikuuta 1953 Lourdes) on ranskalainen poliitikko. Hän on toiminut Ranskan terveysministerinä 1993–1995 ja 2004–2005, kulttuuriministerinä 1995–1997 ja ulkoministerinä 2005–2007, Lourdesin pormestarina 1989–2001 ja Toulousen pormestarina 2001–2004. Lisäksi hän oli Euroopan parlamentin jäsen 1989–1993. Hän kuului aiemmin Ranskan demokratian unioniin (UDF), mutta siirtyi vuonna 2002 UMP:hen

Koulutukseltaan Douste-Blazy on lääkäri, ja hän on työskennellyt kardiologina Toulousessa.
## Lähteet

## Aiheesta muualla

* Ranskan kansalliskokous
Christy (romaani)

**Christy** on Catherine Marshallin kristillinen romaani vuodelta 1967.

Romaani perustuu kirjailijan äidin kokemuksiin kirjan päähenkilön saapuessa vuonna 1912 opettajaksi syrjäiselle Appalakkien vuoristoseudulle Tennesseessä. Romaanista tuli maailmanmenestys. Sen pohjalta on tehty muun muassa televisiosarja Christy, ja Christy-palkinto on saanut nimensä romaanin mukaan.

Kirja on sijalla 27 *[[Christianity Today]]* -lehden vuonna 2006 laatimassa listassa viidestäkymmenestä merkittävimmästä kirjasta, jotka ovat muovanneet evankelikaaleja.

## Suomennos
**Christy 1*. Aika 1997 
**Christy 2*. Aika 1997 

## Lähteet
Enotria: The Last Song

**Enotria: The Last Song** on Jyamma Gamesin kehittämä ja julkaisema soulslike-peli. Peli julkaistiin vuonna  PlayStation 5:lle ja Windowsille. Pelin julkaisua Xbox Series X/S -alustalle lykättiin joulukuulle.

## Pelaaminen
Pelin tuottajan Eduoardo Basilen mukaan peli painottaa aggressivista hyökkäämistä ja torjumista, ja tavoitteena on vähentää vaikeasti ymmärrettäviä osia. *Enotriassa* on mahdollisuus vaihtaa varustusta milloin vain, joka vaikuttaa lähestymistapaan vihollisten voittamiseksi. Keskeinen tekijä pelissä ovat naamiot, joita saadaan vastustajia voittamalla. Perusominaisuuksien tasoja voi edelleen parantaa, mutta naamiot ja varustus vaikuttavat pelityyliin.

## Vastaanotto
Peli sai IGN:n arvostelussa arvosanaksi 7/10. Pelin aurinkoista ympäristöä ja italialaiseen kansantarustoon perustuvia hahmoja kutsuttiin virkistävinä. Taistelua kutsuttiin hauskaksi, mutta pelin suorituskyky sai moitteita.

## Lähteet

## Aiheesta muualla
*
Hubert Védrine

**Hubert Védrine** (s. 31. heinäkuuta 1947) on ranskalainen sosialistipuolueen poliitikko. Hän toimi François Mitterrandin läheisenä neuvonantajana tämän presidenttikausilla ja oli ulkoministeri vuosina 1997–2002.

Védrinellä on tutkinnot Science Po:sta ja Kansallisesta hallintokoulusta. Hän on julkaissut useita politiikkaa ja historiaa käsitteleviä kirjoja.

## Teoksia
* *Les Mondes de François Mitterrand* (1996)
* *Les cartes de la France à l’heure de la mondialisation* (2000)
* *Le Temps des chimères* (2009)
* *Dans la mêlée mondiale* (2011)
* *Mitterrand, un dessein, un destin* (2005)
* *La Politique étrangère américaine* (2008)
* *Sauver l’Europe* (2016)
* *Dictionnaire amoureux de la géopolitique* (2021)

## Lähteet

## Aiheesta muualla
Christine Boutin

**Christine Boutin** (s. 6. helmikuuta 1944 Levroux) on ranskalainen poliitikko, joka toimi perustamansa Ranskan kristillisdemokraattisen puolueen puheenjohtajana vuosina 2009–2013 sekä asuntoministerinä François Fillonin hallituksessa 2007–2009. Hän oli Ranskan kansalliskokouksen jäsen 1986–2007. Hän edusti aluksi Ranskan demokratian unionia, mutta perusti sittemmin oman Sosiaalisten tasavaltalaisten foorumi -puolueen, jonka presidenttiehdokkaana hän sai vuoden 2002 presidentinvaaleissa 1,19 prosenttia äänistä. Vuoden 2012 presidentinvaaleissa hän oli kristillisdemokraattisen puolueen ehdokas.

Boutin jättäytyi politiikasta 73-vuotiaana vuonna 2017. Hänet tunnettiin erityisesti rekisteröityjen parisuhteiden ja sittemmin sukupuolineutraalin avioliiton kiihkeänä vastustajana.
## Lähteet

## Aiheesta muualla

* Ranskan kansalliskokous